LATVIJAS REPUBLIKA

**Daugavpils pilsētas dome**

reģ.Nr. 90000077325

Kr.Valdemāra iela 1, Daugavpils, LV-5401

Iepirkums saskaņā ar Publisko iepirkumu likuma 8.2 pantu

**“Zemes vienību kadastrālās uzmērīšanas pakalpojumi”**

identifikācijas numurs DPD 2015/109

# Iepirkumu komisijas sēdes protokols Nr.5

2015.gada 24.septembrī

SĒDE NOTIEK Daugavpilī, K.Valdemāra ielā 1, Daugavpils pilsētas domes 306.kabinetā.

SĒDE SĀKAS plkst.11.30.

SĒDĒ PIEDALĀS:

|  |  |
| --- | --- |
| Komisijas priekšsēdētāja | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas locekļi | Jurijs Bārtuls – Daugavpils pilsētas domes Centralizēto iepirkumu nodaļas jurists, |
|  | Inga Zarāne – Daugavpils pilsētas domes Centralizēto iepirkumu nodaļas ekonomiste,  Jūlija Kleščinska – Daugavpils pilsētas domes Īpašuma departamenta Īpašuma reģistrācijas un zemes nodaļas Īpašuma reģistrācijas un uzskaites sektora vadītāja. |
| PROTOKOLĒ | Komisijas loceklis J.Bārtuls. |

Komisijas izveidošanas pamats: Domes izpilddirektores 2015.gada 7.septembra rīkojums Nr.233.

**Iepirkums izsludināts:** Paziņojums par iepirkumu ievietots Iepirkumu uzraudzības biroja mājas lapā – 2015.gada 7.septembrī. Iepirkuma nolikums ievietots Daugavpils pilsētas pašvaldības mājas lapā – 2015.gada 7.septembrī.

Komisijas sēdes darba kārtība: Lēmuma par uzvarētāju pieņemšana.

LĒMUMA PAR UZVARĒTĀJIEM PIEŅEMŠANA

1. Komisijas priekšsēdētāja Jurate Kornutjaka paziņo sēdi par atklātu un ziņo sēdes darba kārtību.
2. Komisija konstatē sekojošo:
   1. 2015.gada 18.septembra sēdē (prot.Nr.2) iepirkumu komisija konstatēja, ka pieteikumus iepirkumā ir iesnieguši 6 (seši) pretendenti: SIA “B&B struktūra”, SIA “Latvijasmernieks.lv”, SIA “Geo Forest”, SIA “LatTopo”, Sertificēts mērnieks Sergejs Kovaļovs un SIA “GEO Latgale”. Komisija atvēra pretendentu piedāvājumus un konstatēja, ka pretendenti piedāvā šādas līgumcenas:

|  |  |  |
| --- | --- | --- |
| **Nr.p.k.** | **Pretendenta nosaukums** | **Piedāvātā cena (vienību kopsumma) EUR bez PVN** |
| 1. | SIA “B&B struktūra” | 5360,00 |
| 2. | SIA “Latvijasmernieks.lv” | 4256,00 |
| 3. | SIA “Geo Forest” | 3055,00 |
| 4. | SIA “LatTopo” | 3335,00 |
| 5. | Sertificēts mērnieks Sergejs Kovaļovs | 3200,00 |
| 6. | SIA “GEO Latgale” | 4229,00 |

* 1. 2015.gada 21.septembra sēdē (prot.Nr.3) iepirkumu komisija izskatīja pretendentu iesniegtos dokumentus, pārbaudīja iesniegto dokumentu atbilstību nolikuma prasībām, to vai ar iesniegtajiem dokumentiem pretendenti ir apliecinājuši savu kvalifikāciju. Komisija konstatēja, ka pretendenti SIA “B&B struktūra”, SIA “Latvijasmernieks.lv”, SIA “Geo Forest” un SIA “GEO Latgale” ir iesnieguši nolikumā noteiktos dokumentus un pilnībā apliecinājuši savu kvalifikāciju. Pretendentiem SIA “LatTopo” un Sergejam Kovaļovam komisija nosūtīja papildu informācijas pieprasījumus par pretendentu kvalifikāciju. 2015.gada 24.septembra sēdē (prot.Nr.4) izskatot saņemto informāciju, komisija konstatēja, ka pretendentu kvalifikācija atbilst iepirkuma Nolikumā noteiktajām prasībām.
  2. 2015.gada 24.septembrea sēdē (prot.Nr.4) iepirkumu komisija izskatīja pretendentu tehnisko piedāvājumu atbilstību tehniskās specifikācijas prasībām un pretendentu finanšu piedāvājumus. Komisija konstatēja, ka visi pretendenti ir iesnieguši tehniskajām specifikācijām atbilstošus tehniskos piedāvājumus. Izskatot finanšu piedāvājumus komisija konstatēja, ka tie ir aizpildīti atbilstoši konkursa nolikuma prasībām un nav pieļautas aritmētiskās kļūdas.
  3. 2015.gada 24.septembra sēdē (prot.Nr.4), iepirkumu komisija salīdzināja pretendentu piedāvajumus pēc cenas un konstatēja, ka trīs piedāvājumi ar viszemāko cenu (finanšu piedāvājuma vienību kopsumma) ir SIA „Geo Forest”, SIA “LatTopo” un sertificētā mērnieka Sergeja Kovaļova piedāvājumi. Komisija nolēma atzīt SIA „Geo Forest”, SIA “LatTopo” un pašnodarbināto sertificēto mērnieku Sergeju Kovaļovu par pretendentiem, kuriem būtu piešķiramas vispārīgās vienošanās slēgšanas tiesības iepirkumā un uzdot komisijas loceklim J.Bārtulim līdz 25.09.2015. pārbaudīt Publisko iepirkumu likuma 8.2 panta piektās daļas 1. un 2.punktā minēto apstākļu esamību attiecībā uz katru pretendentu;

1. Komisijas loceklis J.Bārtuls ziņo, ka pamatojoties uz Publisko iepirkumu likuma 8.2 panta piektās daļas 1. un 2.punktu, izmantojot Ministru kabineta noteikto informācijas sistēmu <https://www.eis.gov.lv>, 2015.gada 24.septembrī ir izdrukājis e-izziņas, kas apliecina, ka pretendentiem SIA „Geo Forest”, SIA “LatTopo” un sertificētajam mērniekam Sergejam Kovaļovam nav aktuālu nodokļu parādu, kā arī nav aktuālo datu par maksātnespējas, bankrota un likvidācijas procesiem, apturētu un pārtrauktu saimniecisko darbību.
2. Komisijas locekļi izskata saņemtos dokumentus un konstatē, ka attiecībā uz pretendentiem SIA „Geo Forest”, SIA “LatTopo” un sertificēto mērnieku Sergeju Kovaļovu nepastāv Publisko iepirkumu likuma 8.2 panta piektās daļas 1. un 2.punktā noteiktie izslēgšanas nosacījumi. Ņemot vērā, ka iepirkuma nolikuma 34.punktā noteikts, ka komisija izvēlēsies trīs piedāvājumus ar zemāko cenu (finanšu piedāvājuma vienību kopsumma), kas atbilst Nolikumā un tehniskajās specifikācijās norādītajām prasībām, visi trīs lētākie piedāvājumi ir atzīstami par uzvarētājiem. Pārējo pretendentu piedāvājumi ir noraidāmi, jo to piedāvātās cenas nav viszemākās.
3. Pamatojoties uz Publisko iepirkumu likuma 8.2 panta devīto daļu, iepirkuma komisija **nolemj:**
   1. atzīt par uzvarētājiem iepirkumā “Zemes vienību kadastrālās uzmērīšanas pakalpojumi”, identifikācijas numurs DPD 2015/109 un piešķirt vispārīgās vienošanās slēgšanas tiesības šādiem pretendentiem:
      1. **SIA „Geo Forest”**, reģ.Nr. 41503066202, juridiskā adrese: Gaismas iela 4 - 24, Daugavpils;
      2. **SIA “LatTopo”**, reģ.Nr.41503053208, juridiskā adrese: Jelgavas iela 29 – 49, Daugavpils;
      3. **Pašnodarbinātajam sertificētajam mērniekam Sergejam Kovaļovam**, nodokļu maksātāju reģistrācijas kods 17037910210, nodokļa maksātāja adrese: Vienības iela 44 – 96, Daugavpils.
   2. Uzdot komisijas loceklim J.Bārtulim:
      1. normatīvajos aktos noteiktajā kārtībā sagatavot pretendentiem informatīvās vēstules par iepirkuma rezultātiem;
      2. normatīvajos aktos noteiktajā kārtībā un termiņā iesniegt publicēšanai Iepirkuma uzraudzības biroja mājas lapā www.iub.gov.lv paziņojumu par noslēgto līgumu un publicēt Daugavpils pilsētas domes mājas lapā www.daugavpils.lv doto lēmumu un vispārīgās vienošanās tekstu.

*Balsojums: 4 balsis "par", "pret" - nav, "atturas" - nav.*

SĒDE BEIDZAS plkst. 11.55.

Komisijas priekšsēdētāja J.Kornutjaka

Komisijas locekļi I.Zarāne

J.Kleščinska

Protokolē komisijas loceklis J.Bārtuls